**Aki Kangasmäki** (s. 24. toukokuuta 1989 Rauma) on suomalainen jääkiekkoilija, joka edusti SM-liigassa Rauman Lukkoa ja kouvolalaista KooKoota sekä pelasi myös usean kauden ajan Mestiksessä. Isokokoinen Kangasmäki oli pelipaikaltaan keskushyökkääjä, mutta hän osasi pelata myös laidassa.

Ura
---

### Seuraura

Kangasmäki on Rauman Lukon kasvatti ja hän edusti seuraa koko junioriuransa ajan, lukuun ottamatta kautta 2006–2007 WHL-joukkue Chilliwack Bruinsissa. Joukkue varasi Kangasmäen 61. pelaajana CHL:n varaustilaisuudessa 2006. Hän palasi kaudeksi 2007–2008 Lukon A-nuoriin, joissa Kangasmäki oli tehoilla 15+17=32 joukkueen paras maalintekijä Juhani Jasun kanssa sekä toiseksi paras pistemies hänen jälkeensä. Kangasmäki teki maaliskuussa 2008 nelivuotisen sopimuksen Lukon SM-liigajoukkueen kanssa.

Kauden 2008–2009 Kangasmäki pelasi lähes kokonaan vielä Lukon A-nuorissa. Hän oli tehoilla 13+18=31 joukkueen neljänneksi paras pistemies. Kangasmäki voitti keväällä 2009 A-nuorten SM-pronssia. Hän teki kauden aikana myös debyyttinsä miesten peleissä pelaamalla yhden Mestis-ottelun alle 20-vuotiaiden maajoukkueessa. Kangasmäki debytoi myös SM-liigassa pelatessaan yhden ottelun 23. maaliskuuta 2009 Porin Ässiä vastaan SM-liigan playouteissa. Ottelu oli Lukon kauden viimeinen. Hän pelasi vielä myös kauden 2009–2010 suurimmaksi osaksi Lukon A-nuorissa. Kangasmäki teki runkosarjassa tehot 19+20=39 ja hän oli joukkueen toiseksi paras pistemies Charles Bertrandin jälkeen. Kevään 2010 pudotuspeleissä Kangasmäki oli tehoilla 3+4=7 Lukon paras pistemies. Kauden aikana hän pelasi myös lainalla Mestis-joukkue Kajaanin Hokissa. Kangasmäki siirtyi joukkueeseen kuukauden mittaisella lainasopimuksella joulukuussa 2009. Hän teki Hokista eniten pisteitä (7+3=10) tammikuussa 2010. Kangasmäki pelasi loppukauden Lukon A-nuorissa, mutta hän kävi Hokissa lainalla vielä viikoilla 6 ja 7.

Lukko vuokrasi Kangasmäen ja puolustaja Juha-Petteri Purolinnan Hokkiin kauden 2010–2011 kynnyksellä syyskuussa 2010. Hän oli kauden päätyttyä 14 osumallaan joukkueen toiseksi paras maalintekijä Niko Saarenpään jälkeen. Kangasmäki palasi vuoden 2010 lopulla Lukon vahvuuteen ja hän pelasi SM-liigauransa ensimmäisen runkosarjaottelun 28. joulukuuta 2010 vieraissa Pelicansia vastaan. Kangasmäki syötti 1–0-voittoon päättyneen ottelun ainoaksi jääneen Miikka Tuomaisen tekemän maalin. Hän pelasi loppukaudella SM-liigassa yhteensä 14 runkosarjaottelua tehden kaksi syöttöpistettä sekä kaksi playoff-ottelua ilman tehopisteitä. Kangasmäki voitti SM-pronssia keväällä 2011.

Kauden 2011–2012 Kangasmäki aloitti joulutaukoon asti kestäneellä lainasopimuksella Vaasan Sportissa, joka kärsi loukkaantumishuolista. Hän palasi kuitenkin jo kahdeksan ottelun jälkeen lokakuussa Lukkoon, kun Kangasmäki oli noussut Sportin ykkössentteriksi. Marraskuussa hän palasi joukkueeseen ja jatkoi joulukuun lopulla lainasopimustaan tammikuun loppuun saakka. Kangasmäen 14 Mestis-maalista viisi jäi voittomaaliksi ja hän jakoi sarjan voittomaalipörssin kärkisijan kolmen muun pelaajan kanssa. Kangasmäki palasi Lukkoon noin viikon mittaisen näyttöpaikan kautta loppukaudeksi Juha Vuoren tultua joukkueen uudeksi päävalmentajaksi. Hän pelasi Lukossa kauden aikana yhteensä 25 runkosarjaottelua tehopistein 1+2=3 sekä kolme playoff-ottelua tehden yhden syöttöpisteen. Kangasmäen liigauran avausmaali syntyi 25. lokakuuta 2011 vieraissa Turun Palloseuraa vastaan. Sportissa hän teki kauden aikana yhteensä 21 runkosarjaottelussa tehot 14+12=26.

Syyskausi 2012–2013 osoittautui Kangasmäelle varsin vaikeaksi ja hän kävi yhteensä kymmenen ottelun verran lainalla Sportissa. Kevätkaudella Kangasmäki oli kuitenkin Lukon pirteimpiä vääntäjiä. Hän teki kauden aikana SM-liigassa kaikkiaan 45 runkosarja- ja 14 playoff-ottelussa tehot 4+3=7. Kaudella 2013–2014 Kangasmäellä oli vaikeuksia mahtua Lukon kokoonpanoon ja hän pelasi kauden aikana lopulta vain 24 runkosarjaottelua tehopistein 3+1=4. Hän ei saanut peliaikaa enää kevään 2014 pudotuspeleissä, mutta voitti kauden päätteeksi SM-pronssia. Lukko lainasi Kangasmäen 20 pelaamansa ottelun jälkeen toistaiseksi voimassa olleella sopimuksella TuToon tammikuussa 2014, mutta hänen visiittinsä jäi kuitenkin vain yhden ottelun mittaiseksi Kangasmäen jouduttua noin kahdeksi kuukaudeksi sivuun.

Kaudeksi 2014–2015 Kangasmäki siirtyi vuoden mittaisella sopimuksella KooKoohon. Hän voitti kauden päätteeksi Mestis-hopeaa. Toukokuussa 2015 hän teki vuoden mittaisen jatkosopimuksen SM-liigaan nostetun joukkueen kanssa. Kangasmäki teki kaudella 2015–2016 SM-liigan yhden kauden piste-ennätyksensä tehoilla 5+10=15. Lokakuussa 2016 hän palasi marraskuun maaottelutaukoon asti ulottuneella sopimuksella Kajaanin Hokin Mestis-joukkueeseen oltuaan ilman sopimusta alkukauden 2016–2017. Tämän jälkeen Kangasmäki siirtyi joulukuuhun asti kestäneellä sopimuksella KeuPa HT:hen, jonka kanssa hän teki lyhyen sopimuksensa päätyttyä loppukauden jatkosopimuksen. Tapaninpäivänä Kangasmäki palasi ottelukohtaisella sopimuksella KeuPan yhteistyöjoukkueenseen, omaan kasvattajaseuraansa Rauman Lukkoon. Hän jatkaa joukkueessa kauden loppuun.

Marraskuussa 2017 Kangasmäki siirtyi 17. joulukuuta asti kestävällä sopimuksella TuTon Mestis-joukkueeseen oltuaan ilman sopimusta alkukauden 2017–2018. Joulutauon jälkeen hänen sopimustaan jatkettiin kauden loppuun. Kangasmäen sopimukseen sisältyi myös 15. tammikuuta asti kestävä ulkomaanoptio. Kangasmäki voitti kauden päätteeksi Mestis-hopeaa. Helmikuussa 2019 hän siirtyi loppukauden 2018–2019 kattavalla sopimuksella Suomi-sarjajoukkue Karhu HT:hen oltuaan alkukauden ilman sopimusta.

### Maajoukkueura

Kangasmäki pelasi World U-17 Hockey Challengessa vuonna 2006. Yhteensä hän on pelannut kolme nuorten ja yhdeksän poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Lukko | A-SM | 14 | 3 | 0 | 3 | 14 | – | – | – | – | – |
| 2006–2007 | Chilliwack Bruins | WHL | 60 | 4 | 4 | 8 | 19 | 4 | 0 | 0 | 0 | 0 |
| 2007–2008 | Lukko | A-SM | 40 | 15 | 17 | 32 | 57 | – | – | – | – | – |
| 2008–2009 | Suomi U20 | Mestis | 1 | 0 | 0 | 0 | 0 | – | – | – | – | – |
|  | Lukko | A-SM | 42 | 13 | 18 | 31 | 34 | 8 | 3 | 2 | 5 | 2 |
| 2009–2010 | Lukko | A-SM | 32 | 19 | 20 | 39 | 36 | 9 | 3 | 4 | 7 | 10 |
|  | Hokki | Mestis | 13 | 9 | 3 | 12 | 6 | – | – | – | – | – |
| 2010–2011 | Hokki | Mestis | 31 | 14 | 8 | 22 | 30 | – | – | – | – | – |
|  | Lukko | SM-liiga | 14 | 0 | 2 | 2 | 27 | 2 | 0 | 0 | 0 | 14 |
| 2011–2012 | Sport | Mestis | 21 | 14 | 12 | 26 | 18 | – | – | – | – | – |
|  | Lukko | SM-liiga | 25 | 1 | 2 | 3 | 4 | 3 | 0 | 1 | 1 | 0 |
| 2012–2013 | Sport | Mestis | 10 | 5 | 2 | 7 | 0 | – | – | – | – | – |
|  | Lukko | SM-liiga | 45 | 4 | 3 | 7 | 18 | 14 | 0 | 0 | 0 | 2 |
| 2013–2014 | TuTo | Mestis | 1 | 0 | 0 | 0 | 0 | – | – | – | – | – |
|  | Lukko | SM-liiga | 24 | 3 | 1 | 4 | 6 | – | – | – | – | – |
| 2014–2015 | KooKoo | Mestis | 45 | 12 | 22 | 34 | 8 | 9 | 0 | 0 | 0 | 2 |
| 2015–2016 | KooKoo | SM-liiga | 44 | 5 | 10 | 15 | 12 | – | – | – | – | – |
| 2016–2017 | Hokki | Mestis | 9 | 3 | 3 | 6 | 4 | – | – | – | – | – |
|  | KeuPa HT | Mestis | 12 | 8 | 7 | 15 | 0 | – | – | – | – | – |
|  | Lukko | SM-liiga | 26 | 1 | 1 | 2 | 8 | – | – | – | – | – |
| 2017–2018 | TuTo | Mestis | 32 | 6 | 11 | 17 | 14 | 18 | 3 | 7 | 10 | 12 |
| 6 kautta | yhteensä | SM-liiga | 178 | 14 | 19 | 33 | 75 | 19 | 0 | 1 | 1 | 16 |
| 9 kautta | yhteensä | Mestis | 175 | 71 | 68 | 139 | 80 | 27 | 3 | 7 | 10 | 14 |

Lähteet
-------

* Aki Kangasmäki The Internet Hockey Databasessa (englanniksi)
* Aki Kangasmäki Eurohockey-sivustolla (englanniksi)
* Aki Kangasmäki *Elite Prospects*. Everysport Media Group AB.  (englanniksi)

### Viitteet

1. ↑  Kanki kaukaloon *ls24.fi*.  10.12.2016. Marva Media Oy. Viitattu 16.2.2017.
2. 1 2 3 4 5 6 7 8  Aki Kangasmäki *Elite Prospects*. Everysport Media Group AB.  (englanniksi)
3. ↑  Kuusi suomalaispelaajaa varattiin CHL:ään *Jatkoaika.com*.  29.6.2007. Jatkoaika r.y. Viitattu 4.1.2011.
4. ↑  Lukko solmi kahdeksan uutta pelaajasopimusta *Jatkoaika.com*.  19.3.2008. Jatkoaika r.y. Viitattu 4.1.2011.
5. ↑  Ennakkoraportti – Liiga *liiga.fi*.  23.3.2009. Jääkiekon SM-liiga Oy. Viitattu 4.1.2011. [vanhentunut linkki]
6. ↑  Hokki nappasi Hanan *Jatkoaika.com*.  23.12.2009. Jatkoaika r.y. Viitattu 4.1.2011.
7. ↑  Hokin laina-avuille jatkoa *Jatkoaika.com*.  31.1.2010. Jatkoaika r.y. Viitattu 4.1.2011.
8. ↑  Lukko-pelaajia lainalle Kajaanin Hokkiin *Jatkoaika.com*.  13.9.2010. Jatkoaika r.y. Viitattu 4.1.2011.
9. ↑  Tilastot – Liiga *liiga.fi*.  28.12.2010. Jääkiekon SM-liiga Oy. Viitattu 4.1.2011. [vanhentunut linkki]
10. ↑  Sportilla loukkaantumishuolia – Palola ja Kangasmäki saapuvat paikkaamaan *Jatkoaika.com*.  7.9.2011. Jatkoaika r.y. Viitattu 6.5.2012.
11. ↑  Sportille kirvelevä menetys *Jatkoaika.com*.  10.10.2011. Jatkoaika r.y. Viitattu 6.5.2012.
12. ↑  Lukko lainaa hyökkääjiään Mestikseen *Jatkoaika.com*.  21.11.2011. Jatkoaika r.y. Viitattu 6.5.2012.
13. ↑  Kangasmäki ja Iilahti Vaasassa tammikuun loppuun *Jatkoaika.com*.  29.12.2011. Jatkoaika r.y. Viitattu 6.5.2012.
14. ↑  Kangasmäki takaisin Lukkoon *Jatkoaika.com*.  23.1.2012. Jatkoaika r.y. Viitattu 6.5.2012.
15. ↑  Tilastot – Liiga *liiga.fi*.  25.10.2011. Jääkiekon SM-liiga Oy.  Arkistoitu 4.1.2014. Viitattu 6.5.2012.
16. ↑  Lukko lievittää Sportin loukkaantumissumaa *Jatkoaika.com*.  15.11.2012. Jatkoaika r.y. Viitattu 14.6.2013.   
Tutut nimet lainalle Sportiin *Jatkoaika.com*.  28.11.2012. Jatkoaika r.y. Viitattu 14.6.2013.   
Lukko-lainojen pesti jatkuu Vaasassa *Jatkoaika.com*.  5.12.2012. Jatkoaika r.y. Viitattu 14.6.2013.
17. ↑  Isotalo, Ilari: Lukon pelaaja-arvioinnit 2012–13: Onnistujia ja isoja pettymyksiä *Jatkoaika.com*.  4.5.2013. Jatkoaika r.y. Viitattu 14.6.2013.
18. ↑  TUTO lainaa hyökkääjän Lukosta *Jatkoaika.com*.  14.1.2014. Jatkoaika r.y. Viitattu 25.6.2014.
19. ↑  Kangasmäki pitkälle huilille *Jatkoaika.com*.  18.1.2014. Jatkoaika r.y. Viitattu 25.6.2014.
20. ↑  Mestiksen mestari rysäytti raivolla – pelaajarunko kasassa *Jatkoaika.com*.  5.5.2014. Jatkoaika r.y. Viitattu 25.6.2014.
21. ↑  KooKoo julkisti Liiga-joukkueensa rungon – Malinen siirtyy Kouvolaan *Jatkoaika.com*.  6.5.2015. Jatkoaika r.y. Viitattu 14.8.2015.
22. ↑  Hokille liigakokemusta hyökkäyskalustoon – Kangasmäki Kajaaniin *Jatkoaika.com*.  7.10.2016. Jatkoaika r.y. Viitattu 5.12.2016.
23. ↑  Marko Keskinen KeuPan valmennukseen – Kangasmäki vahvistamaan hyökkäystä *Jatkoaika.com*.  11.11.2016. Jatkoaika r.y. Viitattu 5.12.2016.
24. ↑  Aki Kangasmäki jatkaa KeuPassa loppukauden *keupaht.fi*.  2.12.2016. KeuPa Hockey Oy.  Arkistoitu 17.2.2017. Viitattu 5.12.2016.
25. ↑  Kangasmäki palaa Lukkoon *Jatkoaika.com*.  26.12.2016. Jatkoaika r.y. Viitattu 16.2.2017.
26. ↑  Kuru TPS:ään – Kangasmäki vahvistamaan TUTOa *tutohockey.fi*.  23.11.2017. TUTO Hockey Oy.  Arkistoitu 1.12.2017. Viitattu 23.11.2017.
27. ↑  Aki Kangasmäki jatkaa TUTOssa *tutohockey.fi*.  28.12.2017. TUTO Hockey Oy. Viitattu 2.1.2018.
28. ↑  Karhu HT *facebook.com*.  15.2.2019. Karhu HT RY. Viitattu 17.2.2019.